Komission asetus (ETY) N:o 119/89, annettu 19 päivänä tammikuuta 1989, kolmansien maiden lisäyssopimusten kirjaamisesta jäsenvaltioissa annetun asetuksen (ETY) N:o 2514/78 muuttamisesta



Virallinen lehti nro L 016 , 20/01/1989 s. 0017 - 0018

Suomenk. erityispainos Alue 3 Nide 28 s. 0116

Ruotsink. erityispainos Alue 3 Nide 28 s. 0116



KOMISSION ASETUS (ETY) N:o 119/89, annettu 19 päivänä tammikuuta 1989, kolmansien maiden lisäyssopimusten kirjaamisesta jäsenvaltioissa annetun asetuksen (ETY) N:o 2514/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (ETY) N:o 3997/87(2), ja erityisesti sen 3 a artiklan 4 kohdan ja 9 artiklan, sekä katsoo, että komission asetuksessa (ETY) N:o 2514/78(3) täsmennetään seikat, jotka yhteisöön sijoittautuneen sopimuspuolen on toimitettava kirjaamisesta vastuussa olevalle toimielimelle; ilmoitettujen tietojen on vastattava sopimusten sisältämiä tietoja; sopimuksen laatimisesta olisi siten nimenomaisesti säädettävä; tiettyjen lajien osalta on vaikeaa säädettynä sopimusten kirjaamispäivämääränä vahvistaa ennakoitavissa olevia yhteisöön tuotavaksi tarkoitettuja määriä; olisi tämän vuoksi säädettävä toisesta päivämäärästä tuontiennusteiden ilmoittamiselle, jotta markkinoiden kehittymistä voidaan paremmin arvioida; niiden määrien arvioimiseksi, jotka voidaan tuoda lisäyssopimusjärjestelmän mukaisesti, olisi säädettävä, että kolmansissa maissa lisäykseen tarkoitettua pinta-alaa koskevista tiedoista on ilmoitettava, ja tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2514/78 seuraavasti: 1 Korvataan 3 artikla seuraavasti: " 3 artikla Yhteisöön sijoittautuneen sopimuspuolen on 1 artiklassa säädetyssä sopimusten kirjaamisessa näiden laatimisen lisäksi samalla ilmoitettava 4 artiklassa tarkoitetulle toimielimelle vähintään seuraavat seikat: a) maa, jossa siementen lisääminen suoritetaan; b) siementen laji ja lajikkeet; c) lisäykseen tarkoitettujen siementen määrä, alkuperä ja luokka; d) markkinointivuodet, joita sopimus koskee, kylvösiemenala, yhteisöön tuotavaksi tarkoitetut ennakoitavissa olevat määrät, toimittamiseen ennakoidut ajat." 2 Lisätään 5 artiklan 1 kohtaan seuraava: "Kuitenkin hybridimaissin siementen osalta yhteisöön tuotavaksi tarkoitetut ennakoitavissa olevat määrät ja toimittamiseen ennakoidut ajat voidaan ilmoittaa viimeistään kuusi kuukautta sopimusten viimeisen kirjauspäivän jälkeen." 3 Korvataan 6 artikla seuraavasti: "6 artikla Jäsenvaltioiden on annettava komissiolle tiedoksi kunakin vuonna viimeistään kolmekymmentä päivää liitteessä määrättyjen määräpäivien jälkeen markkinointivuosittain, lajeittain tai lajikeryhmittäin, jotka esitetään liitteessä, kyseisen kolmannen maan mukaan kylvösiemenalat ja yhteisöön tuotavaksi tarkoitetut lisäyksestä peräisin olevien siementen ennakoitavissa olevat määrät. Kuitenkin hybridimaissin osalta tuontiin tarkoitetut ennakoitavissa olevat määrät annetaan komissiolle tiedoksi viimeistään kolmekymmentä päivää sen jälkeen, kun ne on annettu tiedoksi toimivaltaiselle kirjaamistoimielimelle." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä tammikuuta 1989. Komission puolesta Ray MAC SHARRY Komission jäsen (1) EYVL N:o L 246, 5.11.1971, s. 1 (2) EYVL N:o L 377, 31.12.1987, s. 36 (3) EYVL N:o L 301, 28.10.1978, s. 10